ખેરગામના રામજી મંદિર મહોલ્લા ખાતે  નાણાના મામલામાં ઘરમાં ઘુસી તોડફોડ કરી, ઘરમાં ગાદલા વગેરેને આગ લગાડીને માર મારી જાનથી મારી નાખવાની ધમકી આપવાના પ્રકરણમાં પોલીસે ચાર જેટલા આરોપીઓની ધરપકડ કરી હતી અને  કોર્ટ સમક્ષ રજૂ કરતા કોર્ટે તેમના જામીન ના મંજૂર કરતા ચારે આરોપીઓને સબજેલમાં ધકેલાયા  હતા, ખેરગામ પોલીસ મથકથી પ્રાપ્ત માહિતી અનુસાર જિજ્ઞાશાબેન અમદાવાદીઅને તેના પુત્ર અભિષેક સવારે ઘરે હાજર હતા ત્યારે આરોપી સિદ્દીક શેખ અને તેના ત્રણ જેટલા મિત્રોએે તેણીના ઘરે આવી ગાળાગાળી કરી હતી અને અભિષેકને એક યુવતી  પાસેથી અવારનવાર  પૈસા લીધા હોવાનું જણાવી તેની માગણી કરી હતી.